ไปทานเพราะพี่ชายแนะนำไป ร้านอยู่ตรงข้ามการประปา หน้าหมู่บ้านแกรนด์คาแนล จะมีมอล์เล็กๆ เดินเข้าไปร้านจะอยู่ซ้ายมือ ตรงข้ามกับทางเข้าซุปเปอร์ โทนร้านมืดๆหน่อย มีโต๊ะประมาณ 10กว่าตัวได้ เหมาะสำหรับนั่งทานเงียบๆ บรรยากาศไม่วุ่นวายค่ะ

ที่ต้องสั่งทุกครั้ง คือกุ้งแม่น้ำ ไซส์กำลังดี ไม่เล็กไม่ใหญ่ หอยแมลงภู่นิวซีแลนด์ก็สด ตัวใหญ่ มีซาซิมิแซลมอนสั่งไม่อั้น ที่ชอบมากคือมียำสาหร่าย ยำแมงกระพรุน รสจัดมาก ถูกใจที่สุด ไปทุกครั้งก็สั่งอย่างละ4-5ถ้วย ยำแซลมอนก็อร่อย รสจัดถูกปากเราเลยค่ะ

ส่วนของของสดกันบ้าง มีเนื้อกวาง อันนี้เหนียวนิดนึง เพราะมีแต่กล้ามเนื้อ เนื้อแดงไม่มีมันเลย อกเป็ดราดน้ำผึ้งก็อร่อย จำพวกหมูหมักเนื้อหมักก็มีหลายสูตร ลองไปทานกันเองว่าชอบแบบไหน มีผักสด เห็ดออรินจิ ฟักทอง หอมใหญ่แล้วก็ผักอีกนิดหน่อย ส่วนของหวานมีไอศครีมให้ กับอีกอย่างจำไม่ได้ น้ำเป็นน้ำอัดลม ชาเขียวค่ะ

รวมๆถือว่าดีค่ะ เพราะเป็นคนชอบทานซาซิมิแซลมอน ยำสาหร่าย และยำแมงกระพรุน บางวันมีอาหารจานพิเศษให้ ถ้าจำไม่ผิดคือวันพุธ จะมีหัวปลาแซลมินต้มซีอิ๊วให้ อร่อยค่ะ หัวใหญ่เนื้อเยอะ ไปแล้วไปอีก ชอบค่ะ พนักงานบริการดี เติมน้ำให้ตลอด เรียกสั่งอาหารยิ้มแย้มแจ่มใสบริการดีค่ะ